PREDKLADACIA  SPRÁVA

	V súlade s úlohou z rokovania vlády SR zo dňa 15. 12. 2000, ktorá  ukladala príslušným ministrom predložiť na rokovanie vlády SR do 31. 7. 2001 analýzu dopadu úpravy regulovaných cien v roku 2001 na rozpočtové a príspevkové organizácie, predkladá Ministerstvo kultúry SR analýzu za organizácie rezortu.

Ministerstvo kultúry SR vypracovalo analýzu za jednotlivé oblasti regulovaných cien a predpokladaný dopad úpravy regulovaných cien na hospodárenie organizácií je nasledovný:

tovar/služba 			dopad v RO                        dopad v PO		celkom
s regulovanou cenou               v tis.  Sk 	                     v tis. Sk			v tis. Sk

elektrická energia                        621				3 846                           4 467
 
plyn				     204                                    1 876                           2 080

vodné, stočné                                 -                                           31                                31 

poštovné                                   2 252                                    1 372                          3 624

cena tepla			        -                                      1 284                          1 284
S p o l u :			  3 077				8 409		          11 486

	Keďže schválený rozpis záväzných ukazovateľov na rok 2001 pre rozpočtovú kapitolu Ministerstva kultúry SR nezohľadňoval úpravy regulovaných cien od 1. 2. 2001 a výška schváleného rozpočtu na rok 2001 nedostatočne pokrývala financovanie činností, organizácie rezortu nie sú schopné tento nárast finančne vykryť bez úpravy záväzných ukazovateľov – teda zvýšenia bežných  výdavkov, resp. bežných transferov na rok 2001. Pokiaľ by sa nerealizovala úprava rozpočtu kapitoly, bude to znamenať konkrétne ohrozenie činnosti kultúrnych organizácií v II. polroku 2001. Strata z hospodárenia za I. polrok 2001 je vo výške 7 901 tis. Sk.

	Preto Ministerstvo kultúry SR navrhuje zabezpečiť zvýšenie limitu výdavkov rozpočtovej kapitoly MK SR o 11 486 tis. Sk.
 
	Materiál bol predmetom medzirezortného pripomienkového konania. Rozpor medzi MK SR a  MF SR nebol v rámci rokovaní odstránený a preto sa materiál na rokovanie vlády SR predkladá  s rozporom .